گردوارہ دربار صاحب کرتارپور

گوردوارہ دربار صاحب کرتار پور (گرمکھی پنجابی،   ਗੁਰਦੁਆਰਾ ਦਰਬਾਰ ਸਾਹਿਬ ਕਰਤਾਰਪੁਰ) پاکستان کے صوبہ پنجاب کے ضلع نارووال تحصیل شکرگڑھ کے قریب ایک چھوٹے سے گاؤں کوٹھے پنڈ میں دریائے راوی کے کنارے  لاہور سے تقریباً 120 کلومیٹر کی مسافت پر  واقع ہے۔   یہ گرودوارا اس پر بنایا سکھ مذہب کے ماننے والوں کے لیے ایک مقدس تاریخی مقام ہے، یہاں سکھ مذہب کے بانی بابا  گرو نانک مقیم ہوئے اور لوگوں کو تعلیمات دین اور زندگی کے آخری ایام یہیں گزارے اور 22 ستمبر 1539 کو یہیں وفات ہائی۔گوردوارے کے باغیچے میں واقع کنواں گرو نانک دیو سے منسوب کیا جاتا ہے، اس کے بارے میں سکھوں کا عقیدہ ہے کہ یہ گرو نانک کے زیر استعمال رہا۔ اسی مناسبت سے اسے ‘‘سری کُھو صاحب’’ کہا جاتا ہے۔
گردوارہ دربار صاحب کرتار پور بابا گرونانک کی آخری آرام گاہ ہونے کی وجہ سے بھارت اور دنیا بھر میں بسنے والی سکھ برادری کا دنیا بھر میں مقدس ترین مقام ہے۔

تقسیم ہند کے وقت یہ گردوارہ پاکستان کے حصے میں آیا۔ 1947ء کے بعد تقریباً 56 سال تک سکھ زائرین اس گرودوارے کی زیانت کے منتظر ہی رہے۔

یہ گرودوارا پاکستان اور بھارت کی سرحد  کے قریب تقریباً 3 سے 4 کلومیٹر کے فاصلے پر آباد ہے اور اسے بھارت کی سرحد سے بآسانی دیکھا جاسکتا ہے۔ سکھوں کی ایک بڑی تعداد بھارتی سرحد پر قائم درشن استھان سے دوربین کی مدد سے دربار
صاحب کا دیدار کرتے ہوئے اپنی عبادت کیا کرتے تھے۔

محل وقوع 
یہ گرودوارا پاکستان کے صوبہ پنجاب کے ضلع نارووال تحصیل شکرگڑھ کے قریب ایک چھوٹے سے گاؤں کوٹھے پنڈ میں    لاہور سے تقریباً 120 کلومیٹر کی مسافت پر     دریائے راوی کے کنارے، ڈیرہ صاحب کے ریلوے اسٹیشن  سے تقریباً چار کلومیٹر کے فاصلے پر ہے۔

ساخت 
گردوارہ دربار صاحب کی قدیم عمارت دریائے راوی میں آنے والی سیلاب میں تباہ ہو گئی تھی۔ موجودہ عمارت سنہ 1920 سے 1929 کے درمیان میں پٹیالہ کے مہاراجا سردار  بھوپیندر سنگھ نے 1,35,600 روپے کی لاگت سے  دوبارہ تعمیر کروائی تھی۔ سنہ 1995 میں حکومت پاکستان نے بھی اس کے دوبارہ مرمت کی جولائی 2004  تک مکمل طور پر بحال کر دیا ۔ یہ ایک کشادہ اور خوبصورت عمارت ہے۔ محل وقوع کے لحاظ سے یہ جنگل اور راوی  کے درمیان میں واقع ہے جس کی وجہ سے اس کی دیکھ بھال میں مشکلات پیش آتی ہیں۔

حوالہ جات 

پاکستان میں گردوارے
گرو نانک
پنجاب کی عبادت گاہیں
پنجاب، پاکستان میں ثقافتی ورثہ مقامات
پنجاب کے سیاحتی مقامات
ضلع نارووال
گنبد والی مذہبی عمارات و ساخات
صفحات مع گراف
گرو نانک کے لیے یادگاریں
1925ء میں مکمل ہونے والی مذہبی عمارات
پاکستان میں دوبارہ تعمیر ہونے والی عمارات اور ساخات